**FIȘA MĂSURII**

**“Susținerea investițiilor în domeniul agriculturii”**

**Codul Măsurii: M2/2A;6A**

Tipul măsurii:

**⌧ Investiții**

* + Servicii
  + Sprijin forfetar

1**. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

**Justificare și corelare cu analiza SWOT**: activitatea economică specifică teritoriului GAL ”Progressio” este în domeniul agriculturi, încă slab dezvoltat din punct de vedere tehnologic, existând carențe în privința procesării produselor agricole și zootehnice. Nu există rețele de desfacere a produselor agro-alimentare și lanțuri de procesare. Măsura prevede sprijinirea și dezvoltarea exploatațiilor agricole din zonă.

**Obiectiv(e) de dezvoltare rurală al Reg.(UE) nr.1305/2013**, art. 4, a) favorizarea competitivității agriculturii

**Obiectiv(e) specific(e) al(e) măsurii**: ”Crearea de noi resurse, de valoare adăugată locală”

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013**:

P2. Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor.

P1: Încurajarea transferului de cunoștințe și a inovării în agricultură, silvicultură și zonele rurale.

P5. Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură.

P6. Promovarea utilizării eficiente a resurselor și sprijinirea tranziției către o economie cu emisii reduse de carbon si reziliența la schimbările climatice în sectoarele agricol, alimentar și silvic.

**Contribuie la prioritățile SDL**: ”Crearea de locuri de muncă”

**Măsura corespunde obiectivelor art. 17 ”Investiții în active fizice” din Reg. (UE) nr. 1305/2013**.

**Măsura contribuie la Domeniul de intervenție**: 2A Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole;

**Măsura contribuie la obiectivele transversale ale Reg. (UE) nr. 1305/2013**: Încurajarea inovării, protecția mediului și prevenirea schimbărilor climatice, modernizarea parcurilor de mașini din cadrul agriculturii, aferente teritoriului.

**Complementaritate cu alte măsuri din SDL**:

Măsura M2 ”Susținerea investițiilor în domeniul agriculturii” este complementară cu măsurile: M1 ”Transfer de cunoștințe” și M10 ”Sprijinirea cooperării în agricultură”.

Complementaritatea cu M1: Beneficiarii direcți ai măsurii M2 vor fi implicați ca beneficiarii indirecți prin participare la activitățile măsurii M1 în domeniul de agriculturii și diversificării de exp: instruiri profesionale, proiecte demonstrative, diferite acțiuni de informare etc.

Complementaritatea M10: Beneficiarii direcți ai măsurii M2 vor primi punctaj suplimentar în cazul în care sunt membrii al unei forme asociativitate agricolă care a aplicat măsura M10.

**Sinergia cu alte masuri din SDL**: nu este cazul

**2. Valoarea adăugată a măsurii**

Stimularea agriculturii ca principală activitate economică din teritoriul GAL Progressio; Dezvoltarea fermelor de dimensiuni mici și mijlocii; păstrarea şi creearea de noi locuri de muncă; încurajarea parteneriatelor prin susţinerea formelor asociative (asociaţii de crescători de animale şi/sau cooperative agricole) care îşi au sediul în teritoriul GAL Progressio.

**3. Trimiteri la alte acte legislative:** Reg. (UE) nr. 1303/2013, Reg. (UE) nr. 1305/2013 (art. 20, art. 35), Reg. (UE) nr. 807/2014, OUG 34/2006; HG. 28/2008; Legislaţia naţională cu incidenţă în domeniile activităţilor agricole prevăzută în Ghidul solicitantului pentru participarea la selecţia SDL

**4. Beneficiari direcți/ indirecți (grup țintă)**

Beneficiari direcți: Beneficiari direcți sunt fermierii definiți conform Regulamentului (CE) 1307/ 2013, art. 4, ca fiind persoane fizice sau juridice sau un grup de persoane fizice sau juridice, indiferent de statutul juridic pe care un astfel de grup şi membrii săi îl deţin în temeiul legislaţiei naţionale, ale căror exploataţii se situează pe teritoriul GAL Progressio şi care desfășoară o activitate agricolă.

De exemplu:

Exploataţii agricole din categoria micro-intreprinderilor sau întreprinderilor mici; Unităţi de procesare din categoria întreprinderilor mici sau micro-întreprinderi; Grupuri de producatori și alte forme asociative; Cooperative agricole.

Beneficiari indirecți: Persoanele din categoria populației active aflate în căutarea unui loc de muncă; Producători agricoli individuali din teritoriul GAL Progressio; Populația locală care beneficiază de produsele agricole locale; Alte forme asociative agricole din teritoriul GAL Progressio și formele asociative în agricultură în care beneficiarii direcți ai M2 sunt membrii, furnizorii de servicii de transfer de cunoștințe ca beneficiarii măsurii M1 prin prezentarea proiectului finanțat prin M2 ca și exemplu de bună practică pentru ceilalți participanți la activității măsurii M1. Angajații societăților agricole care aplică pe M2.

**5. Tip de sprijin**

Rambursarea costurilor eligibile suportate și plătite efectiv de solicitant; Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) si art 63 ale R. (CE) nr. 1305/2014.

**6. Tipuri de acțiuni eligibile și neeligibile**

Prin această măsură se vor finanţa exclusiv proiectele de investiţii propuse în urma acţiunilor de consultare/animare realizate în teritoriul GAL. Un proiect poate conține cheltuieli eligibile dar si neeligibile. Fondurile nerambursabile vor fi acordate doar pentru decontarea acelor cheltuieli eligibile, cheltuielile neeligibile urmând a fi suportate integral de către beneficiarul proiectului.

**Tipuri de acțiuni eligibile**

Fondurile nerambursabile vor fi acordate beneficiarilor eligibili pentru investiții corporale și/ sau necorporale:

* Construcția, extinderea, modernizarea si dotarea construcțiilor din cadrul fermei, destinate activitătii productive.
* Construirea de unităţi de procesare pentru lapte/carne/legume/fructe/cereale din cadrul exploataţiei
* Construirea/modernizarea de spaţii de depozitare pentru cereale/legume/fructe.
* Construirea de centre de colectare a laptelui.
* Modernizarea spaţiilor tehnologice sau de producţie din cadrul exploataţiei.
* Modernizarea exploataţiilor apicole.
* Înființarea și dotarea centrelor de procesare și de colectare a produselor agro-alimentare si zootehnice.
* Înființarea și modernizarea de sere, solarii pentru producția agro-alimentară.
* Amenajarea si dotarea spațiilor de desfacere si comercializare, precum și alte cheltuieli de marketing, în cadrul unui lanț alimentar integrat - înființarea unui site – pentru promovarea și comercializarea propriilor produse; etichetarea (crearea conceptului care intra pe cheltuiala necorporala).
* Achiziţionarea de utilaje agricole moderne pentru modernizarea fermelor.
* Achiziționarea de mijloace de transport compacte, frigorifice, inclusiv remorci și semiremorci specilizate în scopul comercializarii produselor agricole în cadrul unui lanț alimentar integrat, respectiv: Autocisterne, Autoizoterme, Autorulotele alimentare, Rulotele alimentare, Mijloace de transport animale/ păsări/ albine;
* Achiziționarea sau dezvoltarea de software si achiziționarea de brevete, licențe, drepturi de autor, mărci; Cheltuielile privind costurile generale ale proiectului: consultant si proiectare.

**Tipuri de acțiuni neeligibile**

Achiziția de clădiri; Construcția și modernizarea locuinței; Achiziția de drepturi de producție agricolă, de drepturi la plată, animale, plante anuale și plantarea acestora din urmă; Cheltuielile generate de investițiile în culturi energetice din specii forestiere cu ciclu scurt de producție (inclusiv cheltuielile cu achiziționarea materialului săditor și lucrările aferente înființării acestor culturii); Cheltuielile cu întreținerea culturilor agricole; Cheltuielile cu achiziția de cap tractor. Cheltuielile privind producția primară și comercializarea produselor vinicole sprijinite prin Programul național de sprijin al Romaniei în sectorul vitivinicol 2014-2018; Îmbunătățirea condițiilor de depozitare/cupajare/maturare a vinului prin achiziția de recipiente confecționate din lemn; cheltuielile cu achiziționarea de bunuri si echipamente „second hand”; cheltuieli efectuate înainte de semnarea contractului de finantare a proiectului cu excepția, costurilor generale definite la art. 45, alin 2 litera c) a R (UE) nr. 1305/2013 care pot fi realizate înainte de depunerea cererii de finantare; cheltuieli cu achiziția mijloacelor de transport pentru uz personal și pentru transport persoane; cheltuieli cu investițiile ce fac obiectul dublei finantări care vizează aceleași costuri eligibile; cheltuieli neeligibile în conformitate cu art. 69, alin (3) din R (UE) nr. 1303/2013.

**7. Condiții de eligibilitate**

Nu se încadrează în categoria beneficiarilor eligibili pentru aceasta submăsura fermierii care dețin exploatații agricole cu o dimensiune economica mai mica de 4.000 SO Solicitantul trebuie să respecte următoarele: să fie persoană juridică română; să acționeze în nume propriu; să asigure surse financiare stabile și suficiente pe tot parcursul implementării proiectului. Pentru justificarea condițiilor minime obligatorii specifice proiectului dumneavoastra este necesar să prezentați în cadrul Studiului de Fezabilitate toate informațiile concludente în acest sens, iar documentele justificative vor susține aceste informații. Beneficiarul trebuie să aibă sediul social în teritoriul GAL Progressio. Investiţia realizată demonstrază utilitate şi crează un plus de valoare nu numai pentru exploataţia solicitantului ci şi pentru UAT-ul de reşedinţă. Investiţiile în centre de colectare a laptelui se pot realiza pe teritoriul mai multor UAT-uri din teritoriul GAL Progressio. Măsura prevede crearea de noi locuri de munca: beneficiarul este obligat prin activitatea propusă să creeze cel puțin 1 loc de muncă pentru o investiție de 60.000 euro.

**8. Criterii de selectie.**

* Exploatația agricolă având dimensiunea economică între4.000– 250.000 SO (valoarea producției standard).
* Raportul dintre valoarea solicitată a finanțării și SO-ul fermei.
* Suma nerambursabilă se acordată în mod prioritar celor care vor crea noi locuri de muncă astfel: Minimum 1 loc de muncă creat pentru o investitie de 60.000 euro.
* Obiectivul specific al acțiunii integrează probleme de mediu.
* Principiul lanțurilor alimentare, respectiv integrarea producției agricole primare cu procesarea și/sau comercializarea.
* Membru al unei forme asociative în agricultură cu punctaj suplimentar în cazul în care forma asociativă a obținut o finanțare în cadrul măsurii M10.
* Solicitantul are vârsta de max. 40 de ani în momentul depunerii cererii de finanțare
* Solicitantul este o persoană de sex feminin

**9. Sume (aplicabile) și rata sprijinului**

* Intensitatatea sprijinului este de 50%, 70%, 90% astfel: începe de la 50% din cheltuielile eligibile ale proiectului, care pot crește cu 20% cu condiția ca ajutorul maxim combinat să nu depășească 90% pentru:
  + Fermierii tineri așa cum sunt definiți de Reglementarea EAFRD sau cei care deja sunt organizați cu cinci ani înainte de solicitarea ajutorului;
  + Investiții colective și proiecte integrate inclusiv cele legate de o fuziune a organizațiilor producătoare;
  + Zone care sunt limitate natural sau au alte constrângeri specifice;
  + Operații susținute în cadrul Parteneriatului European de Inovație: în acest caz, posibilitatea de a mări ratele cu până la 20% nu este limitată la sectorul agricol dar se extinde pentru investiții în procesare / marketing / dezvoltare;
  + Investiții legate de operațiile din Articolul 28 și 29.
* Valoarea sprijinului nerambursabil poate fi cuprinsă între 5.000 Euro şi max. 194.830,62 euro /proiect

**10. Indicatori de monitorizare**

* Număr de exploataţii agricole/beneficiari sprijiniţi (3 exploataţii agricole)
* Număr de locuri de muncă păstrate sau nou create prin implementarea proiectului (3 locuri de muncă).