**FIȘA MĂSURII**

**“Dezvoltarea comunităților”**

**Codul Măsurii: M4/6B**

Tipul măsurii:

⌧**Investiții**

* + Servicii
  + Sprijin forfetar

1**. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

**Justificare și corelare cu analiza SWOT**:

Măsura va contribui la îmbunătăţirea sau extinderea serviciilor locale de bază destinate populației rurale, vizează satisfacerea unor nevoi ale comunității locale, dezvoltarea socio-economică a teritoriului, precum și crearea unor noi locuri de muncă, în urma analizei SWOT. Dezvoltarea socio-economică a spaţiului rural este indispensabil legată de existenţa unei infrastructuri rurale, existența și accesibilitatea serviciilor de bază, inclusiv a celor socio-medicale. Îmbunătăţirea şi dezvoltarea infrastructurii rurale reprezintă o cerinţă esenţială pentru creşterea calităţii vieţii, care pot conduce la o incluziune socială, inversarea tendințelor de declin economic și social și de depopulare a zonelor rurale.

**Obiectiv(e) de dezvoltare rurală al Reg.(UE) nr.1305/2013** Art 4. c.) obținerea unei dezvoltări teritoriale echilibrate a economiilor și a comunităților rurale, inclusiv crearea și menținerea de locuri de muncă.

**Obiectiv(e) specific(e) al(e) măsurii**: „Promovarea valorilor locale”

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013**:

P6. Promovarea incluziunii sociale, a reducerii sărăciei și a dezvoltării economice în zonele rurale

**Măsura contribuie la prioritatea din SDL:** „Creşterea atractivităţii zonei şi diminuarea migrării populaţiei în special a tinerilor”

**Măsura corespunde obiectivelor** art. 20 (d) „Investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente” din Reg. (UE) nr. 1305/2013.

**Măsura contribuie la Domeniul de intervenție**: 6.B. Încurajarea dezvoltării locale în zonele rurale.

**Măsura contribuie la obiectivele transversale ale Reg. (UE) nr. 1305/2013**:

Măsura contribuie la inovare prin investitii în soluţii inovative care nu s-au mai efectuat in localitatea respectiva. Prin utilizarea de resurse energetice regenerabile, masura contribuie la îmbunătățirea performanțelor în cadrul obiectivelor de mediu si clima.

**Complementaritate cu alte măsuri din SDL**: este complementară cu măsurile: M5 -„Sprijin pentru finanțarea activităților sportive”, M6 -„Sprijin pentru finanțarea activităților culturale”, M7 -„Măsuri sociale-centre de asistanţă socială”, M8-„Măsuri de sprijinire a grupurilor marginalizate” şi M10 „Sprijinirea cooperării în agricultură”.

Complementaritatea cu M5: prin M4 se vor finanța atât obiective cât și infrastructura sportivă a localității, ce sunt folosite și de către asociațiile de profil(beneficiari direcți ai M5), care astfel sunt beneficiarii indirecți ai măsurii M4. În cadrul criteriilor de selecție se primește punctaj suplimentar pentru acest tip de investiție.

Complementaritatea cu M6: prin M4 se vor finanța atât obiective cât și infrastructura culturală a localității, ce sunt folosite și de către asociațiile de profil(beneficiari direcți ai M6), care astfel sunt beneficiarii indirecți ai măsurii M4. În cadrul criteriilor de selectie se primeste punctaj suplimentar pentru aceaste tipuri de investitii.

Complementaritatea cu M7 si M8: prin M4 se vor finanța atât obiective cât și infrastructura socială a localității, ce sunt folosite și de către asociațiile și instituțiile de profil( beneficiari direcți ai M7 și M8) care astfel sunt beneficiarii indirecți ai măsurii M4.În cadrul criteriilor de selecție se primește punctaj suplimentar pentru aceaste tipuri de investitii.

Complementaritatea cu M10: prin M4 se pot finanța investiții în spații publice de piață, produse alimentare locale, piețe, ce sunt folosite si de către formele asociative de profil( beneficiari direcți ai M10) care sunt astfel beneficiarii indirecți ai măsurii M4.

**Sinergia cu alte măsuri din SDL**: alături de M5 -„Sprijin pentru finanțarea activităților sportive”, M6 -„Sprijin pentru finanțarea activităților culturale”- contribuie la realizarea priorității P6- “Promovarea incluziunii sociale, a reducerii sărăciei și a dezvoltării economice în zonele rurale”, respectiv la una dintre prioritățile SDL “Creşterea atractivităţii zonei şi diminuarea migrării populaţiei în special a tinerilor”.

**2. Valoarea adăugată a măsurii**

Prin reutilizarea unor situri publice si a unor constructii nefolosite pana in momentul prezent putem previziona generare de valoare adaugata de cel putin 50% din suma alocata pentru masura. Prin crearea de facilităţi pentru activităţi noi, aceste activităţi se vor realiza în comuna respectivă astfel valoarea generată de aceste activităţi se va adăuga la cea a masurii.

Se pune un mare accent la eficientizarea energetică a investițiilor prin utilizarea energie regenerabilă, aceasta fiind un criteriu de selecție se vor folosi resurse neutilizate până în momentul investitiilor. Se va crea valoare adaugată prin generarea de locuri de muncă, investiţii în reamenajarea imobilelor respective şi generarea de investiţii în domenii şi zone albe.

**3. Trimiteri la alte acte legislative**:

* Legea nr. 215/2001
* Reg. (UE) nr. 1303/2013, Reg. (UE) nr. 1305/2013, Reg. (UE) nr. 807/2014, Reg. (UE) nr. 1407/2013

**4. Beneficiari directi/ indirecti ( grup tinta)**

Beneficiari direcți : autorităţi publice locale şi asociaţiile acestora (ADI-uri)

Beneficiari indirecți :

* populația locală, mai ales cei care utilizeaza facilitățile finanțate prin măsura M4
* întreprinderile înființate și/sau dezvoltate în teritoriu care vor folosi infrastuctura comunala imbunatatita,
* ONG-uri si institutii culturale şi sportive care folosesc infrastructura locală de profil, alte organizaţii din teritoriu in special care se ocupa cu asistenta sociala, respectiv pentru grupuri vulnerabile

**5. Tip de sprijin**

* Rambursarea costurilor eligibile suportate şi plătite efectiv de solicitant
* Plăţi în avans, cu condiţia constituirii unei garanţii echivalente corespunzătoare procentului de 100% din valoarea avansului, în conformitate cu art.45(4) şi art.63 ale Reg.(UE) nr. 1305/20136**.**

**6.Tipuri de actiuni eligibile si neeligibile**

Prin această măsură se vor finanţa exclusiv proiectele de investiţii propuse în urma acţiunilor de consultare/animare realizate în teritoriul GAL. Un proiect poate conține cheltuieli eligibile dar si neeligibile. Fondurile nerambursabile vor fi acordate doar pentru decontarea acelor cheltuieli eligibile, cheltuielile neeligibile urmând a fi suportate integral de către beneficiarul proiectului.

**Tipuri de actiuni eligibile**

* Înființarea/dezvoltarea și dotarea infrastructurii de valorificare a produselor locale
* Achiziționarea utilajelor, echipamentelor pentru serviciile locale în cadrul primăriilor,
* Înființarea, modernizarea și/sau dotarea infrastructurii de agrement și turistic de uz public conform specificului local
* investiții în construirea și / sau reconstrucție și / sau echipamentului de facilități pentru sport și activități de agrement, cum ar fi centre comunitare, centre de stingere a incendiilor, adăposturi montane, centre culturale, etc;
* investiții în construirea și / sau reconstrucție și / sau dotarea terenurilor de joacă pentru copii, facilități sportive și facilități de sprijin, facilități pentru pescuitul sportiv, zone de agrement de a lungul râurilor și lacurilor, trasee de biciclete, centre de informare turistică, trasee tematice și parcuri, etc;
* investiții în construirea și / sau reconstrucție și / sau echipamentului de facilități legate de îngrijirea copilului preșcolar și educația (grădinițe etc);
* Înființarea, amenajarea si investiții în spatii publice (zone verzi publice, trasee de mers pe jos, zone pietonale, de piață produse alimentare locale, piețe, cimitire etc).

**Tipuri de actiuni neeligibile**

* cheltuielile cu achiziţionarea de bunuri și echipamente ”second hand”;
* cheltuieli efectuate înainte de semnarea contractului de finanțare a proiectului cu excepţia:
  + costurilor generale definite la art 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare
* cheltuieli cu investițiile ce fac obiectul dublei finanțări care vizează aceleași costuri eligibile;
* cheltuieli în conformitate cu art. 69, alin (3) din R (UE) nr. 1303/2013 și anume:
  + subvenţii pentru dobândă sau a unei subvenţii pentru comisioanele de garantare și a celor pentru fondurile mutuale
  + achiziţionarea de terenuri construite și neconstruite;
  + taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

**7. Condiții de eligibilitate**

* Solicitantul să se încadreze în categoria beneficiarilor eligibili;
* Solicitantul nu trebuie să fie în insolvență sau în incapacitate de plată;
* Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată;
* Investiția să se încadreze în tipul de sprijin prevăzut prin măsură;
* Investiția să se realizeze în teritoriul LEADER;

**8. Criterii de selectie.**

* Solicitanții care nu au primit anterior sprijin comunitar pentru o investiție similară;
* Investiţie realizată în domenii şi zone albe unde nu s-au mai afectuat investiţii similare sau asemănătoare;
* Exploatarea resurselor de energie regenerabilă;
* Crearea de noi locuri de muncă;
* Proiecte pentru susținerea infrastructurii sociale;
* Proiecte realizate in modernizarea si reamenajarea cladirilor existente;
* Proiecte de investitii în infrastructura si obiectivele sportive folosite de către asociații de sport care aplica pe M5;
* Proiecte de investiții în infrastructura și obiectivele culturale folosite de către instituții de profil care aplica pe M6;
* Proiecte realizate de comunele cu IDUL mai scazut.

**9. Sume (aplicabile) şi rata sprijinului**

La stabilirea cuantumului sprijinului am avut în vedere obiectivul ca toate UAT-urile să propună măcar un proiect în cadrul acestei măsuri, pentru ca finanţarea să ajungă într-un mod echitabil la toate comunităţile locale.

Intensitatea sprijinului va fi de:

* 100% pentru investiții negeneratoare de venit
* 100% pentru investiții generatoare de venit cu utilitate publică
* 90% pentru investiții generatoare de venit pentru cheltuielile eligibile din proiect.

Valoarea proiectelor poate fi cuprinsă între 5.000 -80.000 Euro

Sprijinul public nerambursabil va respecta prevederile R(CE) nr. 1407/2013 cu privire la sprijinul de minimis, se acordă pentru o perioadă de maxim trei ani și nu va depăşi 200.000 euro/beneficiar (întreprindere unică) pe 3 ani fiscali.

**10. Indicatori de monitorizare**

* Populația netă care beneficiază de servicii/infrastructuri îmbunătățite (28.800 de persoane)
* Număr de UAT sprijinite (10 UAT-uri)
* Număr de locuri de muncă nou create (3 locuri de muncă)