**FIȘA MĂSURII**

**“Incluziunea comunităţii rome”**

**Codul măsurii: M8/6B**

Tipul măsurii:

⌧Investiții

⌧Servicii

* + Sprijin forfetar

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

**Justificare și corelare cu analiza SWOT**:

Exista în multe UAT-uri din teritoriul GAL Progressio o populaţie semnificativă a comunităţii rome care necesită dezvoltare integrată prin asigurarea incluziunii sociale a grupurilor marginalizate.

În ceea ce priveşte încadrarea în SWOT a acestei măsuri, nevoia ei este justificată prin prezenţa unor elemente atât la secțiunea Puncte tari, cât și la Oportunități: în ceea ce priveşte punctele tari, pe terioriul GAL Progressio, din cele 15 localităţi, oficial în nouă sunt persoane de etnie romă, totalizând 2% din populaţia totală de pe teritoriul GAL, dar neoficial există populație romă aproximativ în fiecare comună. Printre problemele precum nivelul scăzut de educaţie, gradul ridicat de analfabetism, lipsa calificărilor profesionale, starea de sănătate precară, sărăcia afectează o mare parte a populaţiei de etnie romă. Specialişti consideră, ca un punct de pornire în spargerea cercului vicios între sărăcie, excludere şi pierderea identităţii culturale poate să se realizeze prin intervenţii în domeniul educaţiei. Educaţia în acest sens poate să fie atât cea şcolară, cât şi cea extraşcolară. Prin această măsură ţintim în special activităţile extraşcolare, care pot avea ca obiective îmbunătăţirea infrastructurii şi dotării ONG-urilor, dezvoltarea unor activităţi destinate copiilor de etnie romă, proiecte de recuperare şcolară (alfabetizare, asistenţi, consiliere etc.) destinate elevilor aflaţi în situaţie de risc şcolar, celor care au abandonat sistemul formal de educaţie sau a celor neşcolarizaţi etc. Aceste programe, activități vor dezvolta spiritul civic, vor ajuta la: respectarea identităţii culturale, la valorificarea patrimoniului cultural al minorităţilor, vor determina o creștere a comunicării interculturale și astfel vor contribui la principalul obiectiv al acestei măsuri și anume integrarea minorității rome în societate.

**Obiectiv(e) de dezvoltare rurală al Reg.(UE) nr.1305/2013, art.4.** (c)obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

**Obiectiv(e) specific(e) al(e) măsurii:** Dezvoltarea spritului de cooperare

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013:** P.6. Promovarea incluziunii sociale, a reducerii sărăciei și a dezvoltării economice în zonele rurale.

**Măsura contribuie la prioritatea SDL:** Îmbunătăţirea incluziunii sociale inclusiv în ce priveşte grupurile minoritare/etnice

**Măsura corespunde obiectivelor art. 20** „Servicii de bază și reînnoirea satelor în zonele rurale” **din Reg. (UE) nr. 1305/2013.**

**Măsura contribuie la Domeniul de intervenție:** 6B – Încurajarea dezvoltării locale în zonele rurale

**Măsura contribuie la obiectivele transversale ale Reg. (UE) nr. 1305/2013:** măsura contribuie la obiectivele transversale ale Reg. 1305/2013 legate de inovare prin asigurarea condiţiilor favorabile pentru incluziunea socială a persoanelor din grupurile marginalizate din mediul rural cu accent deosebit pe etnia romă.

**Complementaritate cu alte măsuri din SDL:** este complementară cu măsura M4.

Prin măsura 4 „Dezvoltarea comunităţilor” se vor finanta obiective si infrastructura sociala a localitatii, care sunt folosite si de asociatii si institutii de profil (beneficiari directi ai M7 si M8) care sunt astfel beneficiarii indirecti ai masurii M4.

**Sinergia cu alte măsuri din SDL:**

M7 „Măsuri sociale-centre de asistenţă sociale” alături de M8 „Incluziunea comunității rome” contribuie la realizarea priorității P6- „Promovarea incluziunii sociale, a reducerii sărăciei și a dezvoltării economice în zonele rurale”, respectiv la una dintre prioritățile SDL “Îmbunătăţirea incluziunii sociale inclusiv în ce ceea ce priveşte grupurile minoritare/etnice”.

**2. Valoarea adăugată a măsurii**

Prin aceasta măsura se vor finanţa proiecte ţintite minorităţiilor, care aduc un plus de valoare comunităţilor locale rome ce nu pot fi finanţate din alte surse. Vor fi finanţate proiecte specifice locale din zona GAL Progressio: proiecte la scară mică, proiecte complexe integrate, proiecte experimentale. Organizarea activităţilor educative în care sunt implicaţi şi părinţi şi totodată se caută posibilitatea de a organiza cursuri pentru adulţi pe diferite teme cum ar fi: elemente de gospodărire, igiena, educaţie familiară, cursuri pentru mame în domeniul gospodăririi familiale etc.

Se va reduce sarcina exercitată asupra bugetului local prin substituirea costurilor cu ajutorul social;

Reducere excluziunea socială și gradul de sărăcie a localităților.

Aceste proiecte vor contribui la incluziunea socială a persoanelor aparţinând comunităţii rome. Incluziuneasocială reprezintă setul de măsuri şi acţiuni multidimensionale din domeniile protecţiei sociale, ocupării forţei de muncă, locuirii, educaţiei, sănătăţii, informării-comunicării, mobilităţii, securităţii, justiţiei şi culturii, destinate combaterii excluziunii sociale”

**3. Trimiteri la alte acte legislative:**

* Reg.(UE)Nr.807/2014, reg.(UE)Nr.1407/2013,
* HG Nr. 18/2015 pentru aprobarea Strategiei Guvernului României de incluziune a cetăţenilor români aparţinând minorităţii rome pentru perioada 2015-2020;
* HG Nr. 383/2015 pentru aprobarea Strategiei naţionale privind incluziunea socială şi reducerea sărăciei pentru perioada 2015-2020 şi a Planului strategic de acţiune pentru perioada 2015-2020,
* Legea 219/2015 privind economia socială.

**4. Beneficiari directi/ indirecţi (grup ţintă):**

**Beneficiari direcţi:**

ONG‐uri înregistrate conform legislaţiei naţionale în vigoare, Unităţi de cult conform legislaţiei în vigoare, Aşezământele monahale, UAT-uri, Societăţi comerciale, formele juridice stabilite de Legea 219/2015, care pot derula activitățile economiei sociale;

Dacă niciun alt solicitant nu-și manifestă interesul, poate aplica GAL-ul și în acest caz se aplică măsuri de evitare a conflictului de interese.

**Beneficiari indirecţi:** persoanele aparținând etniei rome sau persoane aparținând altor grupuri vulnerabile din teritoriului GAL Progressio, Consiliile Locale din teritoriu, UAT-uri, alte institutii publice si private care activeaza in domeniul de asistență socială pentru grupuri vulnerabile.

**5. Tip de sprijin**

Rambursarea costurilor eligibile suportate şi plătite efectiv.

Plaţi în avans, cu condiţia constituirii unei garantii bancare sau a unei garanţii echivalente corespunzătoare procentului de 100% din valoarea avansului, în conformitate cu art. 45 (4) şi art 63 ale R. (CE) nr. 1305/2014.

**6. Tipuri de acţiuni eligibile şi neeligibile**

Un proiect poate conţine cheltuieli eligibile dar şi neeligibile. Fondurile nerambursabile vor fi acordate doar pentru decontarea acelor cheltuieli eligibile, cheltuielile neeligibile urmând a fi suportate integral de către beneficiarul proiectului.

**Tipuri de actiuni eligibile**

- Dotarea şi modernizarea ONG-urilor, unităţilor de cult pentru activităţi cu scopul de a servi incluziunea comunităţii minoritare;

- Instruiri şi formări dedicate comunităţii minoritare;

- Cursuri educative, procese de socializare pentru comunitatea minoritară/vulnerabilă;

- Investiţii pentru activităţi de ocupare sau de economie socială cum ar fi activităţi de artizanat şi alte activităţi tradiţionale (prelucrarea manuală a fierului, textilelor, fabricarea coşurilor de nuiele, mături, prelucrarea materialului lemnos, prelucrarea oricăror materiale tradiţionale şi naturale etc.)

- Infiinţarea de servicii pentru incluziunea comunităţii minoritare/vulnerabilă.

**Cheltuielile privind costurile generale ale proiectului:** cheltuieli cu consultanţă în limita a 5% din totalul cheltuielilor eligibile pentru proiectele care prevăd simpla achiziție de bunuri şi proiectarea.

**Tipuri de actiuni neeligibile**

* cheltuielile cu achiziţionarea de bunuri și echipamente ”second hand”;
* cheltuieli efectuate înainte de semnarea contractului de finanțare a proiectului cu excepţia:
  + costurilor generale definite la art 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare
* cheltuieli cu investițiile ce fac obiectul dublei finanțări care vizează aceleași costuri eligibile;
* cheltuieli în conformitate cu art. 69, alin (3) din R (UE) nr. 1303/2013 și anume:
  + subvenţii pentru dobândă sau a unei subvenţii pentru comisioanele de garantare și a celor pentru fondurile mutuale;
  + achiziţionarea de terenuri construite și neconstruite;
  + taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

**7. Condiţii de eligibilitate**

Sunt eligibile toate tipurile de operaţiuni care sunt în concordanţă cu regulile generale din regulamentele europene, priorităţile stabilite pentru dezvoltarea locală LEADER şi obiectivele şi priorităţile stabilite în SDL.

- Solicitantul nu trebuie sa fie în insolvenţă sau în incapacitate de plată

- Investiţia să se încadreze în tipul de sprijin prevăzut prin măsură

- Proiectul trebuie să fie realizat în spaţiul rural al teritoriului Progressio iar beneficiarul se identifica într-una din categoriile de beneficiari definite

- Nu este permisă dubla finanţare a aceleaşi activităţi investiţii din alte fonduri comunitare sau naţionale

- Beneficiarul trebuie să prezinte toate avizele şi autorizaţiile necesare investiţiei

- Beneficiarul se angajează să asigure mentenanţa investiţiei pe o perioada de 5 ani de la data ultimei plăţi.

- Toate serviciile oferite prin aceste proiecte, fie ele în cadrul unei infrastructuri înființate/dotate, vor fi gratuite și accesibile tuturor persoanelor din categoria grupurilor minoritare din teritoriu, nediscriminatoriu pe baza niciunui criteriu.

**8. Criterii de selectie**

Proiectele care se încadreaza într-o strategie de dezvoltare locală sau judeţeană.

Entităţile juridice care nu au mai primit anterior sprijin comunitar pentru o investiţie similară.

Beneficiari care sunt la prima finanţare prin programul LEADER;

Proiecte cu impact micro-regional

Perioada de implementare a proiectului

* Proiecte cu durata de implementare mai puţin de 14 luni
* Proiecte cu durata de implementare mai puţin de 26 luni.

Proiecte care generează locuri de muncă directe.

Proiecte care deservesc un număr de beneficiarii indirecţi mai mare.

Dovedirea experienţei:

* Numărul de activităţi culturale pentru populaţia minoritară, desfăşurate de către solicitant ce au avut loc în ultimele 12 luni, anterioare depunerii Cererii de Finanţare

Criterii de departajare a proiectelor eligibile, selectate cu punctaj egal:

Departajarea proiectelor eligibile, selectate, cu punctaj egal, se face în funcţie de valoarea eligibila a proiectului**,** exprimată în euro, în ordine crescătoare.

**9. Sume ( aplicabile) si rata sprijinului**

Valoarea minima eligibila al unui proiect este de 5.000 Euro.

Sprijinul public nerambursabil acordat în cadrul acestei submăsuri va fi:

* de max. 90% din totalul cheltuielilor eligibile pentru proiectele generatoare de venit
* 100% din totalul cheltuielilor eligibile pentru proiectele negeneratoare de venit

Sprijinul public nerambursabil acordat în cadrul măsurii nu va depăşi 52011,98 euro/proiect.

**10. Indicatori de monitorizare**

Populaţie netă care beneficiază de servicii/infrastructuri îmbunătăţite (30 de persoane)

Număr populaţie romă care beneficiază de servicii (30 de persoane)