**FIȘA MĂSURII**

**„Sprijinirea cooperării în agricultură”**

**Codul Măsurii – M10 / 1A**

**Tipul măsurii:**  X Investitii

X Servicii

 Sprijin Forfetar

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL:**

Analiza SWOT, indica existența unei fragmentări mari a sectorului agricol în exploatații mici care nu sunt competitive din punct de vedere economic și nu au capacitatea necesară din punct de vedere informațional și financiar de a se dezvolta. Finanțarea in cadrul măsurii oferă un ajutor la depășirea acestor decalaje prin asistarea operatorilor de a lucra împreună. Măsura acordă sprijin financiar pentru a facilita cooperarea între actorii implicați în sectorul agricol și alimentar, pentru crearea de rețele în scopul valorificării superioare a produselor și a vânzării acestora către consumatorii finali. Crearea de rețele va ajuta la diminuarea dezavantajelor legate de nivelul foarte mare de fragmentare din sectorul agricol din teritoriu, cu o pondere foarte mare a fermelor mici, și va promova entităţile care colaborează pentru identificarea unor soluţii noi. Analiza SWOT evidențiază lipsa facilitatorilor care să catalizeze astfel de rezultate în spațiul teritoriului. Această situație generează un efect negativ asupra valorii adăugate și asupra viabilității afacerilor din agricultură și industria alimentară.

Printre exemplele care evidențiază impactul negativ al acestei situații se numără: un nivel mai scăzut al productivității la nivelul fermelor și al sectorului de procesare, precum și al activităților de diversificare și de marketing.

Cooperarea pentru organizarea lanțului scurt și a piețelor locale poate fi încurajată și realizată în diferite moduri, cum ar fi:

 cooperare în vederea procesării în comun a produselor în lanțul scurt;

 cooperare în vederea depozitării și ambalării în comun a produselor în lanțul scurt;

 cooperare în vederea organizării vânzării pe piața locală a produselor primare agricole și a produselor agricole prelucrate;

 cooperare în vederea promovării legate de această activitate și identificarea clienților finali;

 cooperare în vederea aplicării schemelor de calitate.

**Obiectivele de dezvoltare rurală** contribuie la:

a) favorizarea competitivității agriculturii;

b) asigurarea gestionării durabile a resurselor naturale și combaterea schimbărilor climatice;

c) obținerea unei dezvoltări teritoriale echilibrate a economiilor și comunitatilor rurale,inclusiv crearea și menținerea de locuri de muncă.

conform art. 4. Reg. (UE) nr. 1305/2013.

**Obiectivul specific al măsurii este:**„Dezvoltarea spiritului de cooperare”

**Măsura contribuie la prioritatea**

P.1. Încurajarea transferului de cunoștințe și a inovării în agricultură, în silvicultură și în zonele rurale.

P.3**.** Promovarea organizării lanțului alimentar, inclusiv procesarea și comercializarea produselor agricole, a bunăstării animalelor şi a gestionării riscurilor în agricultură

și la prioritățile secundare prevăzute la art. 5, Reg. (UE) nr. 1305/2013.

**Măsura contribuie la prioritatea SDL:**

Încurajarea inițiativelor de dezvoltare locală cu un grad ridicat de integrare socio-economică teritorială.

**Măsura corespunde obiectivelor art**. **35 Cooperare** din Reg. (UE) nr. 1305/2013.

**Măsura contribuie la** **Domeniul de intervenție 1A** „Încurajarea inovării, a cooperării și a creării unei baze de cunoștințe în zonele rurale” prevăzut la art. 5, Reg. (UE) nr.1305/2013.

**Măsura contribuie la obiectivele transversale ale Reg. 1305/2013**:

 **Inovare**:

Sprijinul pentru finanțarea investițiilor formelor asociative prezintă abordarea complexă a problematicii cooperării în domeniul agricol, procesare, promovare și valorificarea produselor agricole primare și secundare.

În cadrul acestei măsuri vor fi încurajate acele tehnologii şi echipamente cu caracter inovator, care vor conduce la utilizarea, la o scară mai largă, a tehnologiilor moderne.

 **Protecția mediului** și **atenuarea schimbărilor climatice**:

Sprijinirea procesării și vânzării a produselor agricole primare și prelucrate în cadrul unui lanț scurt vizează reducerea amprentei asupra mediului prin încurajarea de noi metode de producție și păstrare a produselor agroalimentare, prin creșterea siguranței alimentare, prin adaptarea produselor la cerințele pieței locale și prin reducerea emisiilor de carbon cu scăderea distanței de transport.

**Complementaritatea cu alte măsuri din SDL**:

M10 este complementară cu măsura M1 „Transfer de cunoştinţe”. Complementaritatea se justifică, prin faptul că fermierii, membrii formelor asociative, beneficiari ai măsurii M10 vor participa ca și beneficiari indirecți la activitățile finanțate prin M1.

M10 este complementară și cu masura M2 pentru că membrii formelor asociative, beneficiare ale măsurii M10, vor primi punctaj suplimentar în cazul în care aplică pentru finanțare în cadrul măsurii M2.

M10 este complementară și cu M4 pentru că proiectele de finanțare în piețe locale, se vor adresa ca și beneficiari indirecti și formelor asociative care sunt beneficiarii prezentei măsuri.

**Sinergia cu alte măsuri din SDL**: M10 „Sprijinirea cooperării în agricultura” alături de

M1 „Transfer de cunoștințe” şi M9 „Formele de cooperare în silvicultură” contribuie la realizarea priorității P1- încurajarea transferului de cunoștințe și a inovării în agricultură, în silvicultură și în zonele rurale și la realizarea priorității din SDL „Încurajarea inițiativelor de dezvoltare locală cu un grad ridicat de integrare socio-economică teritorială”.

**2. Valoarea adăugată a măsurii**

 Creșterea valorii adăugate a produselor și serviciilor prin aplicarea procesării, depozitării, ambalării și vânzării către clienții finali;

 Rezolvarea unei nevoi a teritoriului (creșterea competitivității sectorului agricol) pentru mai mulți beneficiari direcți în același proiect și implicit și pentru mai mulți beneficiari indirecți;

 Schimbarea mentalității actorilor locali în sensul aprecierii lucrului în comun și a formelor asociative;

 Pătrunderea pe piețele locale a unor produse de calitate.

**3. Trimiteri la alte acte legislative**

Regulamentul nr. 1305/2013 cu modificările și completările ulterioare;

Regulamentul nr. 1303/2013 cu modificările și completările ulterioare;

Regulamentul nr. 1407/2013 cu modificările și completările ulterioare;

Regulamentul Parlamentului European şi al Consiliului (UE) nr. 178/2002 din 28 ianuarie 2002 care stabileşte principiile generale şi cerinţele legii alimentelor, Autoritatea Europeană pentru Siguranţa Alimentelor şi procedurile privind siguranţa alimentelor;

R (UE) nr. 852/2004 al Parlamentului European şi al Consiliului din 29 aprilie 2004 privind igiena produselor alimentare.

Ordonanța nr. 37/ 2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice cu completările și modificările ulterioare;

Legea nr. 1/2005 privind organizarea şi funcţionarea cooperaţiei cu completările și modificările ulterioare;

Legea nr. 566/2004 a cooperaţiei cu completările și modificările ulterioare;

HG 445/2009 privind evaluarea impactului anumitor proiecte publice şi private asupra mediului cu modificările și completările ulterioare;

Ordinul nr. 135 privind aprobarea Metodologiei de aplicare a evaluării impactului asupra mediului pentru proiecte publice şi private cu completările şi modificările ulterioare;

Ordinul preşedintelui Autorităţii Naţionale Sanitare Veterinare şi pentru Siguranţa Alimentelor nr. 111/2008 pentru aprobarea Normei sanitare veterinare şi pentru siguranţa alimentelor;

Ordinul nr. 119/2014 pentru aprobarea Normelor de igienă şi sănătate publică privind mediul de viaţă al populaţiei cu modificările și completările ulterioare.

**4. Beneficiari direcți/indirecți (grup țintă)**

**Beneficiarii direcți sunt**:

* Asociatii Agricole, Cooperative agricole, Grupuri de producatori,
* Orice entitate juridică privată sau publică legal constituită, care face parte din rețea/cluster, forme asociative și de cooperare, desemnată în acest sens de parteneriat.

**Beneficiari indirecți (grup țintă):**

* populația locală;
* întreprinderi și societăți comerciale din domeniul turismului și alimentației publice.
* Fermieri care sunt membrii formelor asociative.
* Consiliile locale, UAT-uri, institutii de consultanta agricola.

**5. Tip de sprijin**

• Rambursarea costurilor eligibile suportate și plătite efectiv;

• Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale Reg. (UE) nr. 1305/2013, în cazul proiectelor de investiții.

**6. Tipuri de acțiuni eligibile și neeligibile**

În cadrul măsurii, sprijinul va fi acordat investițiilor corporale și necorporale pentru:

 Investiții aferente realizării de studii cu privire la zona în cauză și de studii de fezabilitate, precum și costurile aferente elaborării unui plan de afaceri;

 Activităţi de promovare;

 Funcționarea cooperării, inclusiv salariul coordonatorului;

 Realizare materiale informative și promoționale;

 Activități comune de marketing prin organizare de evenimente, festivale legate de produsele sau serviciile identificate în anumite zone ale teritoriului, care implică un număr însemnat de producători, și aduc beneficii multiple locuitorilor;

 Costurile generale ocazionate de cheltuielile cu construcția sau renovarea de bunuri imobile și achiziționarea de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții - montaj, și în limita a 5% pentru proiectele care prevăd simpla achiziție.

**7. Condiții de eligibilitate**

 Solicitantul trebuie să se încadreze în categoria beneficiarilor eligibili;

 Solicitantul trebuie să prezinte un Acord de parteneriat cu minim doi parteneri sau Act constitutiv formă asociativă cu minim trei parteneri în care se specifică rolul fiecărui partener în proiect și care are o durată cel puțin egală cu perioada de desfășurare a proiectului;

 Investiția să se încadreze în tipul de sprijin prevăzut prin măsură;

 Investiția trebuie să demonstreze necesitatea, oportunitatea și potențialul economic al acesteia;

 Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată.

**8. Criterii de selecție**

 Numărul de parteneri implicați;

 Numărul de locuri de muncă create;

 Numărul de beneficiari finali vizați în grupul țintă;

 Exploatarea resurselor de energie regenerabilă.

Criteriile de selecție vor fi detaliate suplimentar și vor respecta prevederile art. 49 al Reg. (UE) nr. 1305/2013 ȋn ceea ce priveşte tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

**9. Sume (aplicabile) și rata sprijinului**

Valoarea maximă a unui proiect este de 60.000 euro/proiect.

În cazul în care proiectul implementat nu face parte dintr-o categorie care intră sub incidența unei măsuri din Regulamentul (UE) nr. 1305/2013, intensitatea sprijinului va fi stabilită astfel:

• pentru operațiunile generatoare de venit: până la 90%;

• pentru operațiunile generatoare de venit cu utilitate publică – până la 100%;

• pentru operațiunile negeneratoare de venit: până la 100%.

Costurile de funcționare a rețelei nu pot depăși 25% din suma totală eligibilă a proiectului.

În cazul în care proiectul implementat face parte dintr-o categorie care intră sub incidența unei alte măsuri din Regulamentul (UE) nr. 1305/2013, se aplică suma sau rata maximă relevantă a sprijinului.

Sprijinul public nerambursabil pentru proiectele care intră sub incidența regulii de minimis conform Regulamentului UE nr. 1407/2013, ajutoarele de minimis pe perioadă de 3 ani fiscali de către un beneficiar nu va depăși plafonul maxim al ajutorului public de 200.000 Euro/beneficiar.

**10. Indicatori de monitorizare Domenii de intervenție**

* Total cheltuiala publică realizată min. 100.000 Euro,
* Nr. Minim de operațiuni sprijinite : 2
* Numărul de exploatații agricole care primesc sprijin pentru participarea la sistemele de calitate, la piețele locale și la circuitele de aprovizionare scurte, precum și la grupuri/organizații de producători minim 5.