**INTRODUCERE**

Teritoriul acoperit de Parteneriatul Grupul de Acțiune Locală Progressio are în componență 15 localități dintre care 14 sunt comune, și anume: Barcani, Boroșneu Mare, Brateș, Chichiș, Comandău, Dalnic, Dobârlău, Ilieni, Moacșa, Ozun, Reci, Sita Buzăului, Valea Mare și Zagon, respectiv Orașul Covasna. Pentru această perioadă a programului LEADER, teritoriul acoperit este mai mare față de cel din perioada anterioară a programului LEADER, fiind adăugate în parteneriat comunele Dobârlău, Valea Mare și Orașul Covasna. Parteneriatul GAL Progressio cuprinde 45 de reprezentanți din sectoarele: public, privat și civil. Populația totală a teritoriului GAL Progressio este de 47872 locuitori, respectiv suprafața totală a teritoriul este de 1147,6 km2. Teritoriul acoperit de parteneriatul GAL Progressio, formează din punct de vedere geografic, economic și social un teritoriu omogen compus din localități care au experiența programului anterior LEADER.

Zona teritoriului GAL Progressio este una foarte diversă atât din punct de vedere etnic cât și din punct de vedere religios.

Importanța implementării programului LEADER în teritoriu constă în factorul mobilizator al abordării dezvoltării de jos în sus, unde prima dată începând cu lansarea programelor europene s-a realizat o animare a teritoriului în fiecare localitate a teritoriului GAL. Prin formarea parteneriatului s-a clădit o rețea microregională de lideri locali, care pot schimba idei și informații în jurul și despre dezvoltare rurală în general și despre dezvoltare locală ținând cont de specificul zonei. Programul LEADER poate aduce modificări considerabile în viaţa cotidiană a oamenilor din zonele rurale, dacă implementarea se face prin consultări intensive. Totodată poate juca un rol important în încurajarea unor răspunsuri inovatoare la problemele rurale vechi şi noi şi devine un fel de „laborator" pentru consolidarea capacităţilor locale şi pentru testarea unor modalităţi noi de satisfacere a nevoilor comunităţilor rurale. În zona noastră, interesul stârnit de iniţiativa LEADER a influenţat administraţii şi politici județene, şi locale, datorită capacităţii sale de a aborda problemele de dezvoltare prin forme noi de parteneriate şi prin activităţi corelate care vor continua prin implementarea programului în următoarea perioadă. Prin gestionarea de sine stătătoare a fondurilor obținute se va crea un cadru instituțional local, care duce la responsabilizarea partenerilor și crearea unei baze de cunoștințe, care poate să ducă la generare de noi programe în teritoriu.

Având la bază analiza detaliată a zonei prin activitățiile de animare respectiv consultările cu parteneriatul GAL, strategia de dezvoltare locală Progressio prevede o serie de obiective locale cum sunt:

1. **Promovarea valorilor locale,**
2. **Dezvoltarea spiritului de cooperare,**
3. **Crearea de noi resurse, de valoare adaugată locală.**

Prioritățiile locale în cadrul obiectivului local „*Promovarea valorilor locale*” sunt îmbunătăţirea calităţii vieţii populației din zonă, sprijinirea conservării patrimoniului local şi a tradiţiilor, creșterea atractivităţii zonei și diminuarea migraţiei populaţiei, în special a tinerilor; diversificarea activităţilor economice non-agricole și încurajarea micilor întreprinzători din spaţiul LEADER;

În cadrul obiectivului local „*Dezvoltarea spiritului de cooperare”* prioritățiile sunt îmbunătăţirea incluziunii sociale inclusiv în ce privește grupurile minoritare/etnice, și încurajarea iniţiativelor de dezvoltare locală cu un grad ridicat de integrare socio-economică teritorială.

În cadrul obiectivului local *„Crearea de noi resurse, de valoare adaugată locală”* prioritățiilesunt crearea de locuri de muncă, respectiv promovarea și dezvoltarea de produse locale.

Domeniile de intervenție localeîn cadrul obiectivului local„*Promovarea valorilor locale*” sunturmătoarele:

* Sprijinirea investiților publice pentru servicii de bază
* Sprijinirea activităților sportive
* Sprijinirea formelor de transfer de cunoștințe
* Sprijinirea actorilor cu activitate în domeniul cultural
* Sprijinirea reabilitarii cladirilor publice nefolosite
* Finanțarea inițiativelor private în vederea diversificării

În cadrul obiectivului local „*Dezvoltarea spiritului de cooperare”* sunt următoarele domenii de intervenție:

* Încurajarea activităților de integrare a persoanelor aparținând grupurilor minoritare și dezavantajate
* Sprijinirea initiativelor promovate de rețele sectoriale

În cadrul obiectivului local *„Crearea de noi resurse, de valoare adăugată locală”* se regăsesc următoarele domenii de intervenție:

* Finanțarea fermelor
* Sprijinirea inițiativelor promovate de rețele sectoriale
* Finanțarea inițiativelor private în vederea diversificării
* Sprijinirea investiților publice pentru servicii de bază

Direcțiile de finanțare ale strategiei de dezvoltare locală prin acțiunile eligibile stabilite vor urmări atingerea acestor obiective, respectiv vor contribui la obiectivele transversale mediu, climă și inovare.

Grupul de Acțiune Locală Progressio intenționează să implementeze un proiect de cooperare prin submăsura 19.3 „Pregătirea și implementare activitățiilor de cooperare ale Grupului de Acțiune Locală” într-un domeniu de dezvoltare care să contribuie la atingerea obiectivelor aferente SDL-lui GAL Progressio.