**FIȘA MĂSURII**

**“Sprijin pentru finanțarea activităților culturale”**

**Codul Măsurii: M6**

Tipul măsurii:

⌧**Investiții**

* + Servicii
  + Sprijin forfetar

1**. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

**Justificare și corelare cu analiza SWOT**:

În urma analizei teritoriului am evidenţiat o serie de aspecte privind existenţa unor decalaje în ceea ce priveşte calitatea vieţii în mediul rural, aceasta reflectându-se prin prisma tuturor componentelor socio-economice cum ar fi serviciile, educaţia, sănătatea, cultura etc. Această măsura, prin stimularea investiţiilor în patrimoniul cultural şi în aşezămintele culturale va avea un impact pozitiv asupra conservării şi promovării specificului local şi va contribui la valorificarea culturii şi a tradiţiilor locale, specifice zonei. Conform datelor colectate de pe teritoriul aferent GAL Progressio, cu ocazia consultărilor publice (ședințele de animare), s-a constatat un interes crescut pentru aceast tip de proiecte.

În ceea ce priveşte încadrarea în SWOT a acestei măsuri, nevoia ei este justificată prin prezenţa unor elemente la secțiunea Puncte tari, pe terioriul GAL Progressio există peste 30 de asociaţii care prin activitatea lor permanentă duc la conservarea, protejarea, transmiterea, promovarea şi punerea în valoare a culturii tradiţionale şi a patrimoniului cultural imaterial. Spectacolele, taberele şi diferitele evenimente organizate anual de către aceste asociaţii atrag participanţi nu numai din judeţele învecinate ci şi din alte ţări, astfel pot constitui o importantă atracţie zonală. Determinarea identității socio-culturale necesită luarea în considerare a unor factori cum ar fi educația și accesul la cultură. Astfel, o componentă importantă a vieții sociale este și cea culturală, domeniu care poate contribui la creșterea gradului de atractivitate a satului pentru populația tânără. Având în vedere starea avansată de degradare precum și dotările nesatisfăcătoare, numeroase aşezăminte culturale, deși beneficiază de un sediu propriu, fiind în proprietatea instituţiilor de cult sau asociaţiilor, nu şi-au mai putut desfăşura activitatea.

Considerăm necesară realizarea unei măsuri destincte numai pentru finanţarea activităţilor culturale, pentru a facilita accesul aşezămintelor culturale la surse de finanţare la care de altfel nu au acces şi fără a crea concurenţă între diferite asociaţii, de exemplu asociaţiile culturale şi asociaţiile sportive.

**Obiectiv(e) de dezvoltare rurală al Reg.(UE) nr.1305/2013**, Art 4. c.) obținerea unei dezvoltări teritoriale echilibrate a economiilor și a comunităților rurale, inclusiv crearea și menținerea de locuri de muncă.

**Obiectiv(e) specific(e) al(e) măsurii**: Promovare valorilor locale

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013**:

P.6. Promovarea incluziunii sociale, a reducerii sărăciei și a dezvoltării economice în zonele rurale

**Măsura contribuie la prioritatea din SDL:** „Creşterea atractivităţii zonei şi diminuarea migrării populaţiei în special a tinerilor”

**Măsura corespunde obiectivelor** art. 20 (d): „Investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente”din Reg. (UE) nr. 1305/2013.

**Măsura contribuie la Domeniul de intervenție**: 6.B. Încurajarea dezvoltării locale în zonele rurale.

**Măsura contribuie la obiectivele transversale ale Reg. (UE) nr. 1305/2013**:

Inovare - Proiectele finanțate prin această măsură vor fi inovative, fiindcă este vorba de finanţarea dotării aşezămintelor culturale, care contribuie la creşterea identităţii locale, la favorizarea incluziunii sociale etc.

**Complementaritate cu alte măsuri din SDL**: M6 este complementară cu măsura M4. Prin M4 „Dezvoltarea comunităţilor” se vor finanța atât obiectivele cât și infrastructura culturală a localității, care sunt folosite și de către asociațiile și institutiile de profil (beneficiari direcți ai măsurii M6), care sunt astfel beneficiarii indirecți ai măsurii M4.

**Sinergia cu alte masuri din SDL**: M6 „Sprijin pentru finanțarea activităților culturale” alături de M4 „Dezvoltarea comunităţilor” şi M5 „Sprijin pentru finanțarea activităților sportive” contribuie la realizarea priorității P6- „Promovarea incluziunii sociale, a reducerii sărăciei și a dezvoltării economice în zonele rurale”, respectiv la una dintre prioritățile SDL “Creşterea atractivităţii zonei şi diminuarea migrării populaţiei în special a tinerilor”.

**2. Valoarea adăugată a măsurii**

Aşezămintele culturale prin activitatea lor contribuie la diversificarea activităților din teritoriu respectiv aduc un aport la conservarea, protejarea, transmiterea, promovarea şi punerea în valoare a valorilor locale. Creşterea identităţii locale şi dezvoltarea unui teritoriu cu o identitate locală mai omogenă și puternică prin: favorizarea incluziunii sociale, grupurile cultural-etnice care alcătuiesc teritoriul vor interacționa și colabora (astfel lucrând pe lucrurile pe care le au în comun), prin întărirea idei de o singură comunitate și identitate locală. ONG-urile vor avea capacitatea, dorinţa şi tehnica de a organiza evenimente cu o calitate foarte buna prin asigurarea unei dotări corespunzătoare.

**3. Trimiteri la alte acte legislative**:

* Hotărârea Guvernului nr. 26/2000 cu privire la asociații și fundații, cu modificările și completările ulterioare;
* Legea nr. 292/2003 privind organizarea şi funcţionarea aşezămintelor culturale
* OUG 118/2006 privind înfiinţarea, organizarea şi desfăşurarea activităţii aşezămintelor culturale
* Legea nr. 489/2006 privind libertatea religioasă şi regimul general al cultelor cu modificările și completările ulterioare;
* Reg. (UE) nr. 1303/2013, Reg. (UE) nr. 1305/2013 (art. 20), Reg. (UE) nr. 807/2014

**4. Beneficiari directi/ indirecti (grup tinta)**

Beneficiari direcți: ONG-uri, aşezăminte culturale, instituţii de cult definite conform legislației în vigoare

Beneficiari indirecți: Populația locală, respectiv persoanele cu domiciliul pe teritoriul GAL**,** Consiliile Locale din teritoriu, UAT-uri, alte instituții publice și private care activează in domeniul culturii.

**5. Tip de sprijin**

Rambursarea costurilor eligibile suportate și plătite efectiv.

Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale R. (CE) nr. 1305/2014.

**6. Tipuri de actiuni eligibile si neeligibile**

Prin această măsură se vor finanţa exclusiv proiectele de investiţii propuse în urma acţiunilor de consultare/animare realizate în teritoriul GAL. Un proiect poate conține cheltuieli eligibile dar si neeligibile. Fondurile nerambursabile vor fi acordate doar pentru decontarea acelor cheltuieli eligibile, cheltuielile neeligibile urmând a fi suportate integral de către beneficiarul proiectului.

**Tipuri de actiuni eligibile**

* achiziţii de obiecte de inventar şi imobilizări corporale din categoria mobilier, echipamente de birotică, echipamente de protecţie a valorilor umane şi materiale
* cheltuieli cu consultanţă în limita a 5% din totalul cheltuielilor eligibile pentru proiectele care prevăd simpla achiziție de bunuri

**Tipuri de actiuni neeligibile**

* cheltuielile cu achiziţionarea de bunuri și echipamente ”second hand”;
* cheltuieli cu investițiile ce fac obiectul dublei finanțări care vizează aceleași costuri eligibile;
* cheltuieli în conformitate cu art. 69, alin (3) din R (UE) nr. 1303/2013 și anume:
  + subvenţii pentru dobândă sau a unei subvenţii pentru comisioanele de garantare și a celor pentru fondurile mutuale;
  + achiziţionarea de terenuri construite și neconstruite;
  + taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

**7. Condiții de eligibilitate**

* Solicitantul trebuie să fie înfiinţat înaintea lansării sesiunii măsurii;
* Solicitantul nu trebuie să fie în insolvență sau în incapacitate de plată;
* Solicitantul are sediul pe raza teritoriului GAL Progressio;
* Investiția să se încadreze în tipul de sprijin prevăzut prin măsură;
* Investiția să se realizeze în teritoriul aferent GAL Progressio;
* Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată;
* Solicitantul să dispună în folosinţă de spaţiu pentru desfăşurarea activităţilor culturale;
* Solicitantul să întocmească un plan de activitate pentru următorii 5 ani (perioada de monitorizare);
* Solicitantul să prezinte lista de inventar a asociaţiei pentru anul precedent depunerii proiectului;
* Toate serviciile oferite prin aceste proiecte, fie ele în cadrul unei infrastructuri înființate/dotate, vor fi gratuite și accesibile tuturor persoanelor din teritoriu, nediscriminatoriu pe baza niciunui criteriu.

**8. Criterii de selecţie**

* Beneficiari care sunt la prima finanţare prin programul LEADER;
* Numărul de activităţi culturale desfăşurate de către solicitant ce au avut loc în ultimele 12 luni, anterioare depunerii Cererii de Finanţare
* amploarea şi importanţa (locală, judeţeană, naţională, internaţională) activităţilor culturale organizate de solicitant, ce au avut loc în ultimele 12 luni, anterioare depunerii Cererii de Finanţare;
* locuri de muncă create prin implementarea proiectului

**9. Sume (aplicabile) si rata sprijinului**

Intensitatea sprijinului va fi de:

* 100% pentru investiții negeneratoare de venit

Valoarea proiectelor poate fi de min 5.000 Euro.

Valoarea proiectelor poate fi de max 10.000 Euro.

Sprijinul public nerambursabil va respecta prevederile R(CE) nr. 1407/2013 cu privire la sprijinul de minimis, se acordă pentru o perioadă de maxim trei ani și nu va depăşi 200.000 euro/beneficiar (întreprindere unică) pe 3 ani fiscali.

**10. Indicatori de monitorizare**

* Populaţie netă care beneficiază de servicii/infrastructuri îmbunătăţite (350 persoane)
* Numărul de ONG-uri finanţate (7 ONG-uri)
* Numărul de activităţi culturale organizate de către asociaţiile finanţate (14 activităţi culturale anual)
* Numărul de locuri de muncă create