**Capitolul VIII. Descrierea procesului de implicare a comunitatilor locale in elaborarea strategiei**

În cadrul activității derulate am organizat o serie de ședințe pentru animarea teritoriului așa cum sunt prezentate de mai jos. În cadrul acestor întâlniri organizate în teritoriu am luat contact direct cu reprezentanții respectiv actorii comunitățiilor locale. Am reușit să le prezentăm o imagine de ansamblu a ceea ce reprezintă dezvoltarea rurală, abordarea LEADER și exemple de bune practici în implementarea proiectelor depuse în perioada anterioară a programului LEADER la GAL Progressio. Tot în cadrul acestor întâlniri le-am oferit oportunitatea pentru celor prezenți de aș exprima punctul de vedere. Prin această animare a teritoriului am reușit să oferim informații noi despre programul Leader pentru perioada 2014-2020. În perioada februarie - martie 2016 au fost organizate 15 ședințe/întâlniri de animare în toate localitățile partenere la GAL Progressio. La aceste întâlniri de animare din cele 15 comunități, peste 200 de persoane au fost informate despre oportunitățiile oferite de către programul LEADER în perioada viitoare de finanțare. În majoritatea localităților participanții s-au implicat activ pe parcursul întâlnirilor, și-au manifestat interesul pentru informațiile prezentate și oportunitățile programului LEADER. În cadrul întâlnirilor participanți au avut oportunitatea de a-și prezenta opiniile, respectiv ideile individuale și prin completarea unui chestionar elaborat de către GAL, în care se găseau și întrebări deschise pentru a putea să își expună părerile într-un cadru mai larg. Anterior ședințelor de animare, au fost amplasate în fiecare localitate, în spații publice, afișe informative de mărimea A3, reprezentând invitația pentru comunitățile locale la întâlnirile planificate pentru fiecare comună parteneră, specificându-se scopul întâlnirilor, data, ora și locul desfășurării ședințelor. În perioada 15.02.2016 – 17.02.2016, întâlnirile de animare au beneficiat de promovare fiind difuzate atât la radioul local, cât și tipărite în ziarul local. Menționăm, legat de anunțurile în ziar, faptul că datele privind organizarea întâlnirilor, au fost modificate, conform tabelului de mai jos. Documentele justificative privind anunțurile sunt prezentate în anexa 6 la SDL – ”*Documentele justificative privind animarea”.* În urma activitățiilor de animare organizate în teritoriul Progressio, s-a constat că lipsa de cunoștință a unor detalii/amănunte referitoare la accesarea programelor de finanțare, conduce la o atitudine negativă, care îi face pe oameni să nu acceseze fonduri, în pofida faptului că, există un necesar de finanțare foarte mare în teritoriul GAL, astfel pentru rezolvarea acestei probleme vom elabora o măsură specifică, respectiv ”transfer de cunoștințe” în cadrul căreia se pot finanța activități de instruire, consultare publică, cursuri de specializare etc.

|  |  |  |  |
| --- | --- | --- | --- |
| **Data / ora** | | **11:00** | **14:00** |
| **Miercuri** | **17.02.2016** | **Boroșneu Mare** | **Valea Mare** |
| **Joi** | **18.02.2016** | **Brateș** | - |
| **Luni** | **22.02.2016** | **Moacșa** | **Dalnic** |
| **Marți** | **23.02.2016** | **Ozun** | **Dobârlău** |
| **Miercuri** | **24.02.2016** | **Zagon** | **Covasna** |
| **Luni** | **29.02.2016** | **Reci** | **Comandău** |
| **Marți** | **01.03.2016** | **Chichiș** | **Ilieni** |
| **Luni** | **14.03.2016** | **Barcani** | **Sita Buzăului** |

În scopul elaborării Strategiei de Dezvoltarea Locală, am organizat trei întâlniri de consultare cu membrii parteneriatului GAL Progressio. În cadrul acestor întâlniri, partenerii GAL, au fost informați despre oportunitățiile de finanțare din cadrul programului LEADER pentru perioada 2014 - 2020.

Prima întâlnire cu membrii partenerii la GAL a fost organizată în luna februarie 2016, respectiv în data de 11.02.2016, în biroul administrativ al GAL Progressio, ce se află în comuna Ilieni. Parteneriatul a fost informat despre necesitatea întâlnirilor de animare organizate în localitățile membre. Totodată în cadrul acestei întâlniri au fost prezentate locațiile, datele și orele exacte pentru organizarea întâlnirilor de animare, care au fost aprobate de către partenerii. Parteneriatul a fost informat și despre activitățile planificate în scopul elaborării strategiei de dezvoltare locală a zonei pentru perioada 2014-2020. Au fost prezentate direcțiile actuale de dezvoltare rurală națională și oportunitățile prin programul LEADER pentru zona GAL, în noua perioadă de dezvoltare. Parteneriatul s-a implicat activ în dezbaterea informaților prezentate și în identificarea direcțiilor de dezvoltare a zonei prin programul LEADER. La final a fost prezentat ”*Chestionarul de animare*” întocmit de către animator, care a fost aprobat de către partenerii.

A doua ședință cu partenerii a fost organizată în luna martie, respectiv 03.03.2016, tot în biroul administrativ GAL din comuna Ilieni. În cadrul acestei ședințe parteneriatul a fost informat despre derularea întâlnirilor organizate până la aceea dată în comune, în același timp fiind prezentate și chestionarele completate de cărtre participanți, respectiv actorii locali, în cadrul activităților de pe teren. Parteneriatul și-a manifestat mulțumirea și interesul față de rezultatele adunate din teritoriu. Tot în cadrul prezentei ședințe au fost prezentate și fișele măsurilor planificate precum și direcțiile de finanțare cu bugetul aferent în format draft. Partenerii au fost de acord în mare parte cu propunerile de finanțare planificate respectiv bugetul aparținător, solicitând câteva modificări. Parteneriatul a fost rugat de către managerul GAL, să hotărască componența comitetul de selecție, care trebuie să conține în total 7 membrii după cum urmează: 1 persoană din partea domeniului public, 3 persoane din partea domeniului privat și încă 3 persoane din partea societății civile.

Ședință nr.3 cu membrii parteneri a fost organizată la data de 04.04.2016 în comuna Ilieni, în biroul administrativ al GAL Progressio. La această întâlnire partenerii au aprobat componența comitetului de selecție, cu numirea celor 7 membrii plini, conform ghidul solicitantului pentru participarea la selecția strategiilor de dezvoltare locală, respectiv au fost numiți și membrii supleanți tot în forma menționată mai sus. În cadrul întâlnirii partenerii au aprobat liniile de finanțare cu măsuriile relevante ale Strategiei de Dezvoltare Locală pentru perioada care urmează. A fost aprobat și planul financiar al strategiei de dezvoltare locală, atât partea pentru liniile de finanțare, cât și bugetul pentru funcționarea biroului administrativ GAL. Pentru semnarea respectiv depunerea SDL –lui, partenerii l-au numit ca Reprezentant Legal pe domnul Denes Istvan. La finalul ședinței partenerii au semnat acordul de parteneriat.

Pe întreg parcursul activităților de animare și elaborare a Strategiei de Dezvoltare Locală am asigurat promovarea egalității dintre bărbați și femei și a integrării de gen, cât și prevenirea oricarei discriminări pe criterii de sex, origine rasială sau etnică, religie sau convingeri, handicap, vârstă sau orientare sexuală.