**FIȘA MĂSURII**

**“Susţinerea Întreprinderilor”**

**Codul Măsurii: M3/6A**

Tipul măsurii:

⌧**Investiții**

* + Servicii
  + Sprijin forfetar

1**. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

**Justificare și corelare cu analiza SWOT**:

În urma analizelor diagnostic şi SWOT am constat, că este necesară implementarea acestei măsuri este necesară pentru stimularea mediului de afaceri din spaţiul rural prin susţinerea financiară fie a întreprinzătorilor care realizează activităţi neagricole pentru prima dată (start-up în baza unui plan de afaceri) fie pentru cei care modernizeză şi/sau dezvoltă întreprinderile existente.

Măsura contribuie: la diversificarea economiei rurale, la creşterea veniturilor populaţiei rurale şi a nivelului de trai, la scăderea sărăciei şi la combaterea excluderii sociale. După o analiză detailată, efectuată la nivelul teritoriului GAL Progressio, pe domeniile de activitate ale agenţilor economici am constat că sunt înregistrate pensiuni situate în mediu rural şi cu preponderenţă o serie de unităţi de cazare care îşi desfăşoară activitatea în oraşul-staţiune baleneară Covasna. Totodată precizăm că pe teritoriul Progressio sunt înregistrate în marea majoritatea comunelor cabinete medicale, cabinete stomatologice, cabinete veterinare şi farmacii. În toate localităţile aferente teritoriului Progressio sunt înregistraţi agenţi economici, remarcându-se comunele Ilieni, Ozun, Sita Buzăului şi Zagon, care au înregistraţi pe teritoriul lor un număr de agenţi economici peste media celorlalte localităţi. Subliniem faptul că, în urma analizelor efectuate la nivelul teritoriului am constat că majoritatea agenţilor economici înregistraţi din lipsa surselor financiare au o dotare minimă şi personal necalificat, astfel funcţionând la capacitate minimă, fără a avea posibilităţi de dezvoltare.

Conform datelor statistice aferente teritoriului GAL Progressio 9% din populaţia totală este salariată în mediul rural; 2,34% din populaţia totală sunt înregistraţi ca şomeri la sfârşitul anului 2015. Având în vedere numărul scăzut al persoanelor salariate în mediul rural, considerăm necesară realizarea unei măsuri pentru dezvoltarea mediului de afaceri prin stimularea creării de locuri de muncă în mediul rural. În urma acestei intervenţii în mediul de afaceri, previzionăm o creştere a nivelului de trai, creşterea nivelului veniturilor, scăderea ratei şomajului, scăderea migraţiei populaţiei tinere către oraşe în căutarea locurilor de muncă rezultând astfel o dezvoltarea durabilă a mediului rural aferent teritoriului GAL Progressio.

**Obiectiv(e) de dezvoltare rurală al Reg.(UE) nr.1305/2013**, Art 4. c.) obținerea unei dezvoltări teritoriale echilibrate a economiilor și a comunităților rurale, inclusiv crearea și menținerea de locuri de muncă.

**Obiectiv(e) specific(e) al(e) măsurii**: „Promovarea valorilor locale”

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013**:

6. Promovarea incluziunii sociale, a reducerii sărăciei și a dezvoltării economice în zonele rurale

**Măsura contribuie la priorităţile din SDL:** „Crearea de locuri de muncă”, „Diversificarea activităţilor economice non-agricole şi încurajarea micilor întreprinzători din staţiul LEADER”

**Măsura corespunde obiectivelor** art.19, alin. b.“Investiții în crearea și dezvoltarea de activități neagricole” **din Reg. (UE) nr. 1305/2013**.

**Măsura contribuie la Domeniul de intervenție**:

6A – „Facilitarea diversificării, a înființării și a dezvoltării de întreprinderi mici, precum și crearea de locuri de muncă”.

**Măsura contribuie la obiectivele transversale ale Reg. (UE) nr. 1305/2013**:

Inovare și Protecția Mediului – Proiectele selectate vor contribui la stimularea inovării în UAT prin activităţile economice nou înfiinţate, prin contribuţia adusă la dezvoltarea resurselor umane, prin crearea de locuri de muncă şi combaterea sărăciei. Toate investiţiile realizate în cadrul acestei măsuri vor fi din categoria celor „prietenoase cu mediul” fiind selectate cu prioritate proiectele care adoptă soluţii de obţinere a energiei din surse regenerabile.

**Complementaritate cu alte măsuri din SDL**: nu este cazul

**Sinergia cu alte masuri din SDL**:

alături de M4, M5, M6, M7 și M8, M3 „Susţinerea întreprinderilor” - contribuie la realizarea priorității „Promovarea incluziunii sociale, a reducerii sărăciei și a dezvoltării economice în zonele rurale”.

**2. Valoarea adăugată a măsurii:**

Măsura va aduce o valoare adăugată teritoriului prin stimularea activităţilor economice noi din sfera serviciilor pentru populaţia de pe teritoriul Progressio şi pentru alte activităţi economice non-agricole aferente teritoriul; prin dezvoltarea resurselor umane prin utilizarea de know-how şi prin crearea de noi locuri de muncă. Prin introducerea idei de energie regenerabilă în desfăşurarea activităţilor.

**3. Trimiteri la alte acte legislative**:

* Legislaţia naţională cu incidenţă în domeniile activităţilor neagricole prevăzută în Ghidul solicitantului pentru participarea la selecţia SDL
* Legea nr. 31/1990 privind societăţile comerciale–republicat, cu modificările și completările ulterioare;
* Ordonanţa de urgenţă a Guvernului nr. 6/2011 pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, cu modificările și completările ulterioare;
* Legea nr. 346/ 2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare;
* Legea-farmaciei nr-266/ 2008 republicata
* Legea nr. 571/ 2003 privind Codul Fiscal, cu modificările și completările ulterioare;
* Ordinul nr. 65/2013 al ANT privind Norme de clasificare a structurilor de turism
* Legea 160/1998 pentru organizarea și exercitarea profesiunii de medic veterinar;
* OG 124/1998 privind organizarea și funcționarea cabinetelor medicale
* Reg. (UE) nr. 1303/2013, Reg. (UE) nr. 1305/2013, Reg. (UE) nr. 807/2014

**4.Beneficiari directi/ indirecti ( grup tinta)**

Beneficiari direcți :

* Fermieri sau membrii unei gospodarii agricole, care își diversifică activitatea prin înființarea unei activități non-agricole în spațiul rural pentru prima dată. (start-ups);
* Fermieri sau membrii unor gospodării agricole care își diversifică activitatea de bază agricolă prin dezvoltarea unei activități non-agricole în zona rurală în cadrul întreprinderii deja existente încadrabile în categoria microîntreprinderi și întreprinderi mici, cu excepția persoanelor fizice neautorizate.
* Micro-întreprinderi și întreprinderi mici existente din spațiul rural, care își propun activități non-agricole, pe care pe care nu le-au mai efectuat până la data aplicării pentru sprijin; (start-ups)
* Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia (start-ups)
* micro-întreprinderi și întreprinderi non-agricole mici existente și nou înființate din spațiul rural;
* Medicul veterinar cu drept de liberă practică, care este organizat și funcţionează în cadrul unui cabinet medical veterinar individual în conformitate cu Legea 160/1998 pentru organizarea și exercitarea profesiunii de medic veterinar;
* Medicul uman cu drept de liberă practică care este organizat și funcționează în cadrul unui cabinet medical individual în conformitate cu Ordonanţa Guvernului nr 124/1998 privind organizarea și funcţionarea cabinetelor medicale.

Beneficiari indirecți:

* Populația locală
* Primăriile
* Persoanele din categoria populaţiei active aflate în căutarea unui loc de muncă

**5. Tip de sprijin**

Rambursarea costurilor eligibile suportate și plătite efectiv.

Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale R. (CE) nr. 1305/2014.

**6. Tipuri de actiuni eligibile si neeligibile**

Prin această măsură se vor finanţa exclusiv proiectele de investiţii propuse în urma acţiunilor de consultare/animare realizate în teritoriul GAL. Un proiect poate conține cheltuieli eligibile dar si neeligibile. Fondurile nerambursabile vor fi acordate doar pentru decontarea acelor cheltuieli eligibile, cheltuielile neeligibile urmând a fi suportate integral de către beneficiarul proiectului.

**Tipuri de actiuni eligibile**

* Extinderea, modernizarea și dotarea clădirilor;
* Achiziţionarea și costurile de instalare de utilaje, instalaţii și echipamente noi;
* Înfiinţarea/modernizarea de firme de profil non-agricol
* înfiinţarea de ateliere/cooperative meşteşugăreşti
* Investiții legate de furnizarea de servicii: farmaceutice, medicale şi sanitar‐veterinare
* Investiții pentru infrastructura în unitățile de primire turistică tip agro‐turistice, proiecte de activități de agrement.
* Înfiinţarea/modernizarea/dotarea de activități de agrement/recreative (trasee turistice; parcuri tematice de tip paint-ball, aventuri,amenajări areale de echitație, etc; centre închiriere echipamente sportive –biciclete, ATV-uri, undițe, schi-uri etc; )
* cheltuieli cu consultanţă în limita a 5% din totalul cheltuielilor eligibile pentru proiectele care prevăd simpla achiziție de bunuri

**Tipuri de actiuni neeligibile**

* cheltuielile cu achiziţionarea de bunuri și echipamente ”second hand”;
* cheltuieli efectuate înainte de semnarea contractului de finanțare a proiectului cu excepţia:
  + costurilor generale definite la art 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare
* cheltuieli cu investițiile ce fac obiectul dublei finanțări care vizează aceleași costuri eligibile;
* cheltuieli în conformitate cu art. 69, alin (3) din R (UE) nr. 1303/2013 și anume:
  + subvenţii pentru dobândă sau a unei subvenţii pentru comisioanele de garantare și a celor pentru fondurile mutuale;
  + achiziţionarea de terenuri construite și neconstruite;
  + taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

**7. Condiții de eligibilitate**

* Solicitantul nu trebuie să fie în insolvență sau în incapacitate de plată;
* Solicitantul şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetul de stat;
* Solicitantul îşi are sediul pe raza teritoriului GAL Progressio
* Investiția să se încadreze în tipul de sprijin prevăzut prin măsură;
* Investiția să se realizeze în teritoriul aferent GAL Progressio
* Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată;
* Solicitantul trebuie să demonstreze capacitatea de a asigura cofinanțarea investiției;
* Solicitantul trebuie să înceapă implementarea planului de afaceri în cel mult 9 luni de la data notificării de primire a sprijinului nerambursabil.

**8. Criterii de selecţie**

* Beneficiari care sunt la prima finanţare prin programul LEADER
* Numărul locurilor de muncă create prin proiect
* Vor fi selectate cu prioritate proiectele care utilizează energia produsă din surse regenerabile
* Vor fi selectate cu prioritate proiectele care vizează dezvoltarea serviciilor sanitar veterinare sau serviciilor medicale, farmaceutice şi stomatologice
* Sunt încurajate întreprinderile din domeniul non-agricol care asigură prelucrează/servicii în mai mult de două UAT din GAL Progressio

**9. Sume (aplicabile) si rata sprijinului**

Intensitatea sprijinului va fi de:

* 90% pentru cheltuielile eligibile din proiect

Valoarea proiectelor poate fi de min 5.000 Euro.

Valoarea sprijinului nerambursabil poate fi de maxim 80000 euro/proiect.

Sprijinul public nerambursabil va respecta prevederile R(CE) nr. 1407/2013 cu privire la sprijinul de minimis, se acordă pentru o perioadă de maxim trei ani și nu va depăşi 200.000 euro/beneficiar (întreprindere unică) pe 3 ani fiscali.

**10. Indicatori de monitorizare**

* Numărul locurilor de muncă nou create pe teritoriu rural aferent GAL Progressio (6locuri de muncă)
* Numărul agenţilor economici care beneficiază de infrastructură îmbunătățită (4 agenţi economici)