**FIȘA MĂSURII**

**“Transfer de cunoştinţe”**

**Codul Măsurii: M1/1A**

Tipul măsurii:

* Investiții

⌧**Servicii**

* Sprijin forfetar

1**. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

**Justificare și corelare cu analiza SWOT**:

Competitivitatea şi stabilitatea într-o piaţă a muncii în plină schimbare este posibilă numai printr-o formare profesională continuuă. Conform specificului zonei, aprox. 50% dintre terenuri agricole sunt cele arabile, fiind fragmentate în exploaţii mici. Specializarea în domeniul agriculturii necesită un nivel corespunzător de instruire tehnică, economică şi juridică, inclusiv expertiza în tehnologii noi ale informaţiei, pentru a corespunde cerinţelor comunitare în domeniul fitosanitar, bunăstării animalelor, standardelor de calitate, sprijinind astfel mobilizarea populaţiei rurale şi îmbunătăţirea diversităţii locale în vederea creşterii atractivităţii zonelor rurale, a diversificării economiei rurale şi a calităţii vieţii. Astfel apare ca o necesitate creşterea gradului de calificare, a competenţelor şi deprinderilor persoanelor implicate în acest domeniu, determinând astfel diversificarea produselor, restructurarea şi modernizarea sectoaruluilor agricol, a sectoarelor de procesare şi comercializare pentru produsele agricole, de încurajarea afacerilor orientate spre piaţă, a cerinţelor pentru o gamă largă de aptitudini economice şi de management cât şi de îndeplinirea obiectivului gestionării durabile a terenurilor şi protecţiei mediului, aplicarea de tehnologii şi practici prietenoase mediului şi de utilizare a energiei regenerabile.

**Obiectiv(e) de dezvoltare rurală al Reg.(UE) nr.1305/2013**,

Art 4. a.) favorizarea competitivității agriculturii.

**Obiectiv(e) specific(e) al(e) măsurii**: Dezvoltarea spiritului de cooperare

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013**:

P.1.Încurajarea transferului de cunoștințe și a inovării în agricultură, în silvicultură și în zonele rurale

**Contribuie la prioritățile SDL:** Încurajarea iniţiativelor de dezvoltare locală cu un grad ridicat de integrare socio-economică teritorială

**Măsura corespunde obiectivelor** art. 14: “Transfer de cunoştinţe şi acţiuni de informare” din Reg. (UE) nr. 1305/2013.

**Măsura contribuie la Domeniul de intervenție**: 1.A. Încurajarea inovării, a cooperării şi a creării unei baze de cunoştinţe în zonele rurale.

**Măsura contribuie la obiectivele transversale ale Reg. (UE) nr. 1305/2013**:

Inovare - Prin interpretarea oferită termenului de „inovare” de către PNDR 2014-2020, termenul se referă la ceva ce nu a mai fost făcut în teritoriul de intervenție. În acest caz, proiectele finanțate prin această măsură vor fi inovative, fiindcă vor fi organizate programe de perfecţionare conform specificului zonei şi a cerinţelor din partea beneficiarilor finali.

**Complementaritate cu alte măsuri din SDL**:

Măsura M1 „Transfer de cunoştinţe” este complementară cu măsurile: M2 „Susţinerea investiţiilor în domeniul agriculturii”, M9 „Formele de cooperare în silvicultură” şi M10:„Sprijinirea cooperării în agricultură.

Complementaritatea cu M2 – Beneficiarul masurii M1 se angajează să cuprindă in calitate de participant ca si beneficiar indirect în desfășurarea activităților proiectului (activități de instruire profesională și dobândire de competențe respectiv acțiuni de informare și difuzare de cunoștiințe) și beneficiari direcți ai masurii M2 sau angajatii lor.

Complementaritatea cu M9 si M10 - Beneficiarul masurii M1 se angajează să cuprindă în calitate de participant ca și beneficiar indirect în desfășurarea activităților proiectului (activități de instruire profesională și dobândire de competențe respectiv acțiuni de informare și difuzare de cunoștiințe) beneficiari direcți sau indirecți ai măsurilor M9 și M10 inclusiv angajații și asociații beneficiarilor direcți ai celor doua masuri.

**Sinergia cu alte măsuri din SDL**:

alături de M1- „Transfer de cunoștințe”, M9 „Formele de cooperare în silvicultură” şi M10 „Sprijinirea cooperării în agricultura” - contribuie la realizarea priorității P1- “Încurajarea transferului de cunoștințe și a inovării în agricultură, în silvicultură și în zonele rurale”, respectiv la una dintre prioritățile SDL “Încurajarea iniţiativelor de dezvoltare locală cu un grad ridicat de integrare socio-economică teritorială”.

**2. Valoarea adăugată a măsurii**

Creşterea calităţii managementului la nivel de ferme şi asociaţii, cunoştinţele şi informaţiile noi referitoare la procesarea şi comercializarea produselor agricole şi forestiere vor contribui la îmbunătăţirea condiţiilor de viaţă, creşterea sau menţinerea numărului locurilor de muncă de pe teritoriul GAL şi astfel determină reducerea şomajului.

**3. Trimiteri la alte acte legislative**:

* Ordonanța Guvernului nr. 129/2000privind formarea profesională a adulților;
* H.G. nr. 481/2015 pentru modificarea şi completarea Normelor metodologice de aplicare a prevederilor Ordonanţei Guvernului nr. 129/2000 privind formarea profesională a adulţilor, aprobate prin Hotărârea Guvernului nr. 522/2003
* [H.G. nr.522/2003](http://www.mmuncii.ro/pub/imagemanager/images/file/Legislatie/HOTARARI-DE-GUVERN/HOT%C4%82R%C3%82RE%20%20%20Nr%20522%20din%202003.doc) pentru aprobarea normelor metodologice de aplicare a prevederilor Ordonanţei Guvernului nr. 129/2000 privind formarea profesională a adulţilor;
* Ordinul comun al Ministrului Muncii, Solidarităţii Sociale şi Familiei şi al Ministrului Educaţiei şi Cercetării nr. 353/5202/2003 pentru aprobarea Metodologiei de autorizare a furnizorilor de formare profesională a adulţilor;
* Ordinul comun al Ministrului Muncii, Solidarităţii Sociale şi Familiei şi al Ministrului Educaţiei şi Cercetării nr. 501/5253/2003 pentru aprobarea Metodologiei certificării formării profesionale a adulţilor;
* [Ordinul comun al Ministrului Educaţiei şi Cercetării şi al Ministrului Muncii, Solidarităţii Sociale şi Familiei nr. 4543/468/2004](http://www.mmuncii.ro/pub/imagemanager/images/file/Legislatie/ORDINE/ORDIN%20%20%20Nr%20%204543%20pe%20468%20din%202004.doc) pentru aprobarea Procedurii de evaluare şi certificare a competenţelor profesionale obţinute pe alte căi decât cele formale;
* [Ordinul comun al Ministrului Muncii, Solidarităţii Sociale şi Familiei şi al Ministrului Educaţiei şi Cercetării nr. 59/3175/2004](http://www.mmuncii.ro/pub/imagemanager/images/file/Legislatie/ORDINE/ORDIN%20%20%20Nr%20%2059%20pe%203175%20din%202004.doc) privind aprobarea organizării de programe de formare profesională pentru dobândirea de competenţe în ocupaţiile pentru care nu există standarde ocupaţionale
* Legea 246/ 2005 pentru aprobarea Ordonantei Guvernului nr. 26/2000 cu privire la asociaţii şi fundaţii
* Reg. (UE) nr. 1303/2013, Reg. (UE) nr. 1305/2013 (art. 20), Reg. (UE) nr. 807/2014

**4. Beneficiari direcţi/ indirecţi ( grup ţintă)**

* ***Beneficiari direcți***: furnizori de servicii de formare profesională sau alte servicii de transfer de cunoştinţe şi de acţiuni de informare, cum sunt:
  + Instituţii de învăţământ: licee, colegii sau universităţi de profil agricol, silvic sau alimentar.
  + ONG-uri: organizaţii constituite în conformitate cu Legea 246/ 2005 pentru aprobarea Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare, care au în obiectul de activitate/statutul propriu derularea de activităţi în domeniul informării, educarii, formării adulţilor.
  + Furnizori de FPC autorizaţi, publici şi privaţi (conform Ordonantei Guvernului nr. 129/2000), acreditate în cel puţin un curs din domeniul agriculturii.
* ***Beneficiari indirecți***: În general persoane angajate în sectoarele agricol, gestionari de terenuri, actori economici care sunt IMM-uri care îşi desfăşoară activitatea în zone rurale de pe teritoriul GAL Progressio**.** În particular fermierii care au obținut finanțare în cadrul masurii M2 sau sunt membrii formelor asociative care obtin finantare pe masurile M9 si M10 a SDL-ului, angajații societăților agricole individuale respectiv membrii si angajatii formelor asociative in silvicultură și agricultură care participa la activitatile proiectelor finantate pe M1.

**5. Tip de sprijin**

Rambursarea costurilor eligibile suportate și plătite efectiv. Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale R. (CE) nr. 1305/2014.

**6. Tipuri de actiuni eligibile si neeligibile**

Prin această măsură se vor finanţa exclusiv proiectele de investiţii propuse în urma acţiunilor de consultare/animare realizate în teritoriul GAL. Un proiect poate conține cheltuieli eligibile dar şi neeligibile. Fondurile nerambursabile vor fi acordate doar pentru decontarea acelor cheltuieli eligibile, cheltuielile neeligibile urmând a fi suportate integral de către beneficiarul proiectului.

**Tipuri de actiuni eligibile**

* acţiuni de instruire profesională şi dobândire competenţe
* proiecte demonstrative, acţiuni de informare pentru a disemina informaţii

Cheltuieli eligibile:

* 1. *Cheltuielile* *legate de pregătirea şi desfăşurarea diferitelor acţiuni de instruire profesională şi dobândire de competenţe*:
* Onorarii şi diurna pentru experţii din echipa de proiect a contractorului;
* Diurne pentru cursanţi (cazare şi masă);
* Cheltuieli de transport;
* Materiale didactice şi consumabile;
* Închirierea de echipamente specifice pentru implementarea proiectului;
* Închirierea de spaţii adecvate pentru desfăşurarea acţiunilor de formare profesională;
* Alte cheltuieli legate de implementarea acţiunilor de formare profesională.
  1. *Cheltuielile privind diferite tipuri de acţiuni de informare şi difuzare de cunoştinţe*:
* Cheltuieli de transport;
* Materiale informative;
* Alte cheltuieli legate de implementarea acţiunilor de informare şi difuzare de cunoştinţe.
  1. *Cheltuieli cu consultanţă* în limita a 5% din totalul cheltuielilor eligibile pentru proiectele care prevăd simpla achiziție de bunuri.

Toate aceste costuri trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ-calitate şi al rentabilităţii.

**Tipuri de acţiuni neeligibile:**

* cursurile sau activităţile de formare care intra sub incidenta programelor sau sistemelor normale de învăţământ agricol şi silvic de nivel secundar sau superior inclusiv cele de calificare;
* cheltuielile cu investiţiile;
* cheltuielile pentru activităţi de formare sprijinite prin Fondul Social European;
* cheltuieli cu investițiile ce fac obiectul dublei finanțări care vizează aceleași costuri eligibile.

**7. Condiții de eligibilitate**

* Solicitantul este persoană juridică, constituită în conformitate cu legislaţia în vigoare în România.
* Solicitantul se încadrează în categoria de beneficiari eligibili.
* Solicitantul nu trebuie să fie în insolvență sau în incapacitate de plată.
* Solicitantul şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetul de stat.
* Solicitantul are prevăzut în obiectul de activitate activități specifice domeniului de formare profesională.
* Solicitantul dispune de personal calificat, propriu sau cooptat.
* Solicitantul dispune de capacitate tehnică necesare derulării activităţilor specifice de formare.
* Solicitantul dovedește experiență anterioară relevantă în proiecte de formare profesională.
* Toate serviciile oferite prin aceste proiecte, vor fi gratuite și accesibile tuturor persoanelor din teritoriu, nediscriminatoriu pe baza niciunui criteriu.
* Beneficiarul se angajează să cuprindă în desfășurarea activităților proiectului (activități de instruire profesională și dobândire de competențe respectiv acțiuni de informare și difuzare de cunoștiințe) și beneficiari direcți sau indirecți ai măsurilor M2, M9 și M10 inclusiv angajații și asociații beneficiarilor direcți.

**8. Criterii de selecţie**

* Beneficiari care sunt la prima finanţare prin programul LEADER;
* Consorţiul de firme furnizoare să aibă experienţă relevantă în susţinerea cursurilor de formare profesională în domeniile în care doresc să formeze: ofertanţii trebuie să fi implementat cel puţin 3 proiecte distincte de formare profesională în domeniul vizat, finalizate până la data depunerii ofertei.
* Furnizorul se obligă se formeze cel puţin o grupă de 10 persoane

**9. Sume (aplicabile) si rata sprijinului**

Intensitatea sprijinului va fi de:

* 100% pentru investiții negeneratoare de venit

Valoarea proiectelor poate fi de min 5.000 Euro.

Sprijinul public nerambursabil va respecta prevederile R(CE) nr. 1407/2013 cu privire la sprijinul de minimis, se acordă pentru o perioadă de maxim trei ani și nu va depăşi 200.000 euro/beneficiar (întreprindere unică) pe 3 ani fiscali.

**10. Indicatori de monitorizare**

* Cheltuieli publice totale (13.000 de euro)
* Număr de acţiuni (minim 1 acţiune)
* Numărul total al participanţilor instruiţi (20 de persoane)